Cum omnium rerum temporalium constitutiones multis modis variationum casibus per temporum decursibus, pro generationum successionibus subjaceant, juxta id scriptum est nichil in eodem statu permanens, quecumque ad posteros transmittere curamus monumentis litterarum necesse est tradamus. Notum sit igitur tam futuris quam presentibus, quod Gaudinus, dominus de Brusmur, et Guido, frater ejus, donaverunt Deo et beate Marie et Melundensi monasterio in honore beatorum apostolorum Petri et Pauli constructo, ob suorum recordatione delictorum, et pro animabus antecessorum suorum, atque pro filiis suis Raimundo, scilicet et Petro, cum laude conjugum suarum, filiorum ac filiarum et universe familie, villam de Semunt cum omnibus appendiciis suis, tam in silvis, quam in planis, justiciis et consuetudinibus, partim in elemosinam, partim in venditionem, ea conditione ut si quis infra finagium ipsius, unquam aliquid calumpniaretur, si non extingere calumpniam possent, competenti in loco convenientem commutationem darent. Pro venditione autem, donnus abbas Adelardus duobus fratribus Gaudino scilicet atque Widoni xl vi libras Trecensis monete donavit, filio autem ejusdem Gaudini, Aimoni cognomine Brutino, pro laude venditionis et elemosine lx solidos, et Gaufredo, fratri ejus x solidos, filiabus vero uni vaccam, alie peplum; filiis vero Vuidonis, uni tunicam, singulis denarium dedit. Concesserunt etiam hominibus habitantibus in villa de Semunt pasturam in finagio de Brusmur et de Aseiaco. Monacho vero ibi habitanti omnia sibi necessaria in omnibus usibus suis concesserunt. Hi sunt testes de dono. Ex parte abbatis: Oliverius de Lisiniis, Pontius, Miles, de Melundunis, Rodulfus sororius ejus, Petrus Albus, Rainaudus, Petrus maior, Bebinus pelletarius, Teobaudus cocus, Hugo Bochart. Ex parte eorum: Tancretus nepos eorum, Valerannus de No, Gotefridus. Item de venditione et de dono, hi sunt testes. Ex parte abbatis: Belinus pelletarius, Stephanus maior de Glana, Guillelmus maior de Capella, Guiardus Rufus de Castellione, Odo de No. Ex parte eorum: Hugo, miles, Aimo nepos ejus, Odo Ursus, Letardus de Bresmur, Rainaudus de Sancto Maart, Bernardus de Brusmur et frater ejus Radulfus, Theobaudus li grant, Girardus de Bresmur. Quod etiam Castellione in presentia domini Gotefridi, Lingoninse sedis episcopi, confirmaverunt, Odone duce Burgundie annuente et in defensione accipiente. Testibus istis, Rainerio de Rupe, Hugone Chevalchea Rainerio de Pulteriis, Pontio de Montebarro.